Κωνσταντίνος Γουργουλιάνης

Ο Κωνσταντίνος Γουργουλιάνης (Βυζίτσα Βόλου, 1958) είναι Έλληνας πνευμονολόγος ιατρός, ομότιμος καθηγητής Ιατρικής και πρώην Πρύτανης του Πανεπιστημίου Θεσσαλίας  Βιογραφικό σημείωμα του καθηγητή Κων. Γουργουλιάνη, Τμήμα Ιατρικής, Πανεπιστήμιο Θεσσαλίας φωτ. - δρ. Κων. Γουργουλιάνης, στην 7η γραμμή (στη μέση), ο οποίος έχει αξιοσημείωτο επιστημονικό, κλινικό και ακαδημαϊκό έργο. 

Διετέλεσε κοσμήτορας της Σχολής Επιστημών Υγείας του Πανεπιστημίου Θεσσαλίας τα έτη 2023-24, και επίσης διευθυντής της Πανεπιστημιακής Πνευμονολογικής Κλινικής του Πανεπιστημιακού Νοσοκομείου Λάρισας για περισσότερο από  26 έτη. Τον Αύγουστο 2025 αφυπηρέτησε από το Πανεπιστήμιο Θεσσαλίας και έκτοτε συνεχίζει να παρέχει κλινικό και ερευνητικό  έργο. 

 Βιογραφικά στοιχεία 
Γεννήθηκε στη Βυζίτσα Βόλου το 1958 και διαμένει στη Λάρισα. 

Υπήρξε ο ιδρυτής και επί πολλά έτη διευθυντής της Πανεπιστημιακής Πνευμονολογικής Κλινικής του Πανεπιστημίου Θεσσαλίας Διετέλεσε επίσης διευθυντής του Μεταπτυχιακού Προγράμματος Σπουδών με τίτλο «Πρωτοβάθμια Φροντίδα Υγείας».

 Σπουδές και σταδιοδρομία 
Σπούδασε Ιατρική στο Πανεπιστήμιο Αθηνών και ολοκλήρωσε τις σπουδές του το 1982. Το 1988 ανακηρύχθηκε διδάκτωρ της Ιατρικής Σχολής του Πανεπιστημίου Αθηνών και το 1989 έλαβε την ειδικότητα Πνευμονολογίας και Φυματιολογίας στην Πνευμονολογική Κλινική του Πανεπιστημίου Αθηνών. Το 1993 εξελέγη Επίκουρος Καθηγητής Φυσιολογίας του Πανεπιστημίου Θεσσαλίας και έκτοτε κατέχει θέσεις διοίκησης σε πολλά επιστημονικά Συμβούλια. Το 1998 ορίστηκε Διευθυντής της Πνευμονολογικής Κλινικής του Πανεπιστημίου Θεσσαλίας και το 1999 εξελέγη Αναπληρωτής Καθηγητής του ίδιου Πανεπιστημίου. Το 2002 εξελέγη Αντιπρύτανης Οικονομικού Προγραμματισμού και Ανάπτυξης του Πανεπιστημίου Θεσσαλίας. Το 2003 εξελέγη τακτικός Καθηγητής Πνευμονολογίας του Πανεπιστημίου Θεσσαλίας, και το 2008 εκλέχθηκε Πρύτανης του Πανεπιστημίου Θεσσαλίας και Πρόεδρος της Ελληνικής Πνευμονολογικής Εταιρείας.

Έχει αναγνωρισμένο επιστημονικό έργο και συγκαταλέγεται μεταξύ των των καλύτερων Ελλήνων πνευμονολόγων που κατέχουν διεθνή αναγνώριση και αποδοχή για το έργο τους. Έχει περισσότερες από 650 πειραματικές, κλινικοεργαστηριακές μελέτες και ανασκοπήσεις οι οποίες έχουν δημοσιευθεί σε διεθνή περιοδικά και 400 σε Ελληνικά περιοδικά. Έχει επιβλέψει περισσότερες από 50 διδακτορικές διατριβές. Συνεργάτες του κατέχουν ακαδημαϊκές θέσεις σε Πανεπιστήμια στην Ελλάδα και το εξωτερικό.  Είναι συγγραφέας βιβλίων και κεφαλαίων εκ των οποίων κάποια χρησιμοποιούνται ως διδακτικά βιβλία σε Ελληνικές Ιατρικές Σχολές στα μαθήματα Πνευμονολογίας και Φυσιολογίας.  Η συμμετοχή του στα συνέδρια ξεπερνά τις 900 ανακοινώσεις σε διεθνή επίπεδο και τουλάχιστον 600 ανακοινώσεις σε Εθνικό επίπεδο. Έχει ενεργή συμμετοχή με περισσότερες από 800 στρογγυλές τράπεζες Ιατρικών και άλλων Επιστημονικών συνεδρίων και έχει διατελέσει Πρόεδρος και Κριτής εργασιών διεθνών και Πανελλήνιων  Ιατρικών συνεδρίων. Έχει λάβει θέσεις συντάξεως σε Ιατρικά περιοδικά και σε οργάνωση συνεδρίων και έχει συμμετοχή σε περισσότερα από 100 ερευνητικά προγράμματα. Για το επιστημονικό του έργο έχει λάβει βραβεία και τιμητικές διακρίσεις από διάφορους φορείς.

Για το ερευνητικό του έργο σύμφωνα με τον κατάλογο που στηρίζεται στα δεδομένα της ερευνητικής βάσης δεδομένων Web of Science, του αναγνωρισμένου οργανισμού Thomson Reuters, στο πλαίσιο project Clarivate Analytics συγκαταλέγεται στους πιο αναγνωρισμένους ερευνητές βάσει των αναφορών που έχει στη διεθνή βιβλιογραφία (ετεροαναφορές: 19.000, h-index: 73).

Από το 1998 ως διευθυντής της Πανεπιστημιακής Πνευμονολογικής Κλινικής  μαζί με τους συνεργάτες του έχει οργανώσει ιατρεία και εργαστήρια. Εκτός από το εξωτερικό πνευμονολογικό ιατρείο έχει αναπτύξει  ιατρείο άσθματος, ιατρείο ΧΑΠ, αντιφυματικό ιατρείο, ιατρείο διακοπής καπνίσματος, ιατρείο κυστικής ίνωσης, ιατρείο διαταραχών της αναπνοής στον ύπνο, αντιφυματικό ιατρείο, ιατρείο διάμεσων πνευμονοπαθειών και τα απογευματινά ιατρεία. Επίσης έχει αναπτύξει εργαστήριο λειτουργικού ελέγχου της αναπνοής, ενδοσκοπικό εργαστήριο, εργαστήριο διαταραχών της αναπνοής στον ύπνο, μονάδα αυξημένης φροντίδας, ιατρείο ογκολογίας πνεύμονα.

Τα έτη 2020-2021 διακρίθηκε για την προσφορά του στον αγώνα κατά του COVID-19 μαζί με την ιατρική ομάδα του, και τους ειδικευόμενους ιατρούς της Πνευμονολογικής Κλινικής του Πανεπιστημιακού Νοσοκομείου της Λάρισας.

 Προσωπική ζωή 
Είναι παντρεμένος από το 1986 με τη Γεωργία Ανδρέου, καθηγήτρια Γλωσσολογίας στο Παιδαγωγικό Τμήμα Ειδικής Αγωγής του Πανεπιστημίου Θεσσαλίας και πατέρας δύο ενήλικων κοριτσιών. 

 Παραπομπές 

Κατηγορία:Έλληνες ιατροί του 20ού αιώνα
Κατηγορία:Έλληνες ιατροί του 21ου αιώνα
Κατηγορία:Έλληνες πανεπιστημιακοί του 20ού αιώνα
Κατηγορία:Καθηγητές Πανεπιστημίου Θεσσαλίας